SKRIFTLIG FORESPØRGSEL E-2137/99

af Bart Staes (Verts/ALE) til Kommissionen

(24. november 1999)

Om: Forbud mod BADGE og BFDGE som belægning i konservesdåser

For kort tid siden har Belgien taget sardin- og tunkonserves fra markedet på grund af den eventuelle skadelighed af konservesdåsernes kemiske lakering.

Af analyser fra forbrugerorganisationen Test-Aankoop fremgår, at 50-65 % af indholdet i de undersøgte konservesdåser var forurenet med de kemiske stoffer BADGE (Bisfenol-A-Dyglycidylether) og BFDGE (Bisfenol-F-Dysglycidylether).

BADGE anvendes som inderste belægning i konservesdåser. BFDGE er beslægtet med BADGE, men må ikke bruges i materiale, som kommer i kontakt med fødevarer. Dog fandt Test-Aankoop i 65 % af de undersøgte dåser spor af BFDGE.

Da indførelsen af sardin- og tunkonserves ikke begrænser sig til Belgien, ønsker jeg at stille Kommissionen følgende spørgsmål:

1. Har Kommissionen kendskab til lignende a) BADGE- og b) BFDGE-problemer i Unionens øvrige medlemsstater? I bekræftende fald, hvilke foranstaltninger er der iværksat for at fjerne forurenede fødevarer fra markedet? I benægtende fald, vil Kommissionen anmode medlemsstaterne om at gennemføre en nøje kontrol med hensyn til forekomsten af BADGE og/eller BFDGE i konservesdåser)?

2. Er Kommissionen ved at udarbejde et direktiv med henblik på at forbyde BADGE og BFDGE som inderste belægning i konservesdåser? I bekræftende fald, hvilke er dette direktivs vigtigste punkter? I benægtende fald, er Kommissionen rede til at udstede forbud mod anvendelsen af BADGE og BFDGE som belægning i konservesdåser med fødevarer i betragtning af de to stoffers sygdomsfremkaldende art?

Supplerende svar afgivet på Kommissionens vegne af Erkki Liikanen

(25. januar 2000)

1. a) Kommissionen er klar over, at visse konservesdåser afgiver BADGE(=bisphenol-A-diglycidylether) og/eller BFDGE (=bisphenol-F-diglycidylether) og/eller heraf afledte stoffer. Der er faktisk gennemført lignende undersøgelser både på nationalt niveau(1),(2),(3), og af Det Fælles Forskningscenter under Kommissionen(4).

b) Kommissionen har ingen beføjelser til at beordre levnedsmidler, hvori de forskrevne grænseværdier overstiges, trukket tilbage fra markedet. Det har kun de nationale myndigheder beføjelser til.

c) Kommissionen vil tilskynde alle medlemsstaterne til at gennemføre kontrolforanstaltninger og dertil gøre brug af de bedst egnede metoder med henblik på at få bestemt, hvorvidt alle disse stoffer forekommer i levnedsmidler. Det bør dog bemærkes, at medlemsstaterne allerede i flere år har været på vagt over for disse stoffers eventuelle migration fra metaldåser, der er overtrukket med lak indvendig.

2. a) Kommissionen har på nuværende tidspunkt ikke planer om at forbyde anvendelsen af BADGE som komponent ved lakering af metaldåser. Kommissionen har netop vedtaget Kommissionens direktiv 1999/91/EF af 23. november 1999 om ændring af direktiv 90/128/EØF om plastmaterialer og -genstande, bestemt til at komme i berøring med levnedsmidler(5), som vedrører plastmaterialer, for hvilke der i overensstemmelse med udtalelse fra Den Videnskabelige Komité for Levnedsmidler(6). fastsættes en specifik migrationsgrænse for dette stof. Medlemsstaterne anvender også denne grænseværdi for konservesdåser, der er overtrukket med lak.

For så vidt angår BFDGE, eller rettere sagt NOGE (=Novolac-glycidylethere), som indeholder BFDGE, der kan anvendes som substitut for BADGE i bestemte tilfælde, ler Kommissionen endnu ikke i stand til at redegøre for sin holdning. Den Videnskabelige Komité for Levnedsmidler undersøgte på sit møde den 1.-2. december 1999 BFDGE-dokumentationen for første gang, og den har endnu ikke officielt godkendt mødereferatet fra dette møde, som skal indeholde en indledende erklæring om disse stoffers toksicitet. Kommissionen vil hurtigst muligt undersøge indholdet af denne erklæring og efter høring af medlemsstaterne træffe de foranstaltninger, som eventuelt bliver påkrævet.

b) Hvad angår det ærede parlamentsmedlems og pressens påstand om, at disse to stoffer skulle have kræftfremkaldende virkninger, må Kommissionen svare, at den på grundlag af de udtalelser fra Den Videnskabelige Komité for Levnedsmidler om BADGE, der allerede er offentliggjort(10)(7)(8), og komitéens foreløbige udgave af den indledende erklæring om BFDGE, der i nærmeste fremtid vil blive lagt ud på Internettet(9).

(1) Ministry of Agriculture, Food and Fisheries (MAFF) UK, survey of BADGE epoxy monomer in canned food (May 1997), MAFF project number FS2707. In: W. Summerfield, A. Goodson, I. Cooper. Food Additives and Contaminants, 1998, 15, 818-830.

(2) PIRA project on migration of monomers and overall migration. In: P.A. Tice. Food Additives and Contaminants, 1998, 5 (suppl. 1), 373-380.

(3) MAFF Food Safety Information Bulletin, 89, October 1997.

(4) Simoneau, C., Theobald A. and Anklam E.. Ispra report: results of a European survey of BADGE in canned fish in oil. january 23, 1998.

(5) EFT L 310 af 4.12.1999.

(6) Opinion of the Scientific Committee of 24 March 1999 on Food on Bisphenol A Diglycidyl Ether (BADGE), http://www.europa.eu.int/comm/dg24/health/sc/scf/out28_en.html.

(7) Clarification and explanation of the SCF's opinion of 7 June 1996 on BADGE. Forty fourth series of Reports, (in press) or http://www.europa.eu.int/comm/dg24/health/sc/oldcomm7/out05_en.html.

(8) Opinion on Bisphenol A diglycidyl ether (BADGE), June 1996. SCF (1997). Fortieth series of Reports, GT 07 97652, Commission of the European Communities, Luxembourg.

(9) Voir http://www.europa.eu.int/comm/dg24/health/sc/scf/.

(10) PIRA project on migration of monomers and overall migration. In: P.A. Tice. Food Additives and Contaminants, 1998, 5 (suppl. 1), 373-380.